open-index/open-wikipedia-markdown huggingface dataset:
ציפורי נוצה (סרט, 1931)

**ציפורי נוצה** (באנגלית: **Birds of a Feather**) הוא סרט הנפשה קצר אמריקאי, ה-16 בסדרת הסרטים "סימפוניות טיפשיות". הסרט בוים על ידי ברט ג'ילט.

## עלילה
ברבורים שוחים, טווס מציג את נוצותיו בשחור-לבן מפואר, ברווז חולף צוחק, ציפורי שיר מגוונות מצייצות, נקר רודף אחרי זחל ומקהלת ינשופים קורנת. תרנגולת רודפת אחרי תולעים תוך שהיא מתעלמת מהגזע שלה עד שנץ מסתובב. כאשר הנץ לוכד אפרוח, העורבים יוצרים טייסת תקיפה.

## מדבבים
* פלורנס גיל: תרנגולת ומגוון צווחים ושריקות.
* פורב פולן: שריקות ציפורים.
* הקצבים (כולל מיי קוסטל ובוני פו): יונקי דבש וינשופים האחיות ברוק.

## עיבוד קומיקס
רצועת הקומיקס של סימפוניות טיפשיות יום ראשון הרצה עיבוד בן שלושה חודשים של ציפורי נוצה מ-11 במרץ עד 17 ביוני 1934.

## ביקורת
וראייטי (15 באפריל 1931): "הנושא הזה סובל מדמיון רב מדי לסרטי הנפשה קודמים של סדרה זו ואחרים... החולשה הזו הופכת אותו לחומר מילוי עבור תוכניות הביניים ונקודות פחותות בלבד. זו תערובת של תנועות קצביות של עופות שונים."

## מדיה ביתית
הסרט הקצר הופץ ב-4 בדצמבר 2001, באוצרות וולט דיסני: סימפונית טיפשיות - קלאסיקות האנימציה המוזיקליות ההיסטוריות.

## קישורים חיצוניים

## הערות שוליים

קטגוריה:סימפוניות טיפשיות
קטגוריה:סרטי שחור-לבן אמריקאיים
קטגוריה:סרטי אנימציה על בעלי חיים
קטגוריה:סרטי אנימציה על ציפורים
רכבת הקליע (סרט)

**רכבת הקליע** (באנגלית: **Bullet Train**) הוא סרט קומדיית-פעולה אמריקאי משנת 2022 שביים דייוויד לייץ' על פי תסריט מאת זאק אולקביץ', ושהופק על ידי אנטואן פוקואה. הסרט מבוסס על רומן באותו השם מאת קוטרו איסאקה. בסרט מככב בראד פיט כמתנקש מתנשא שאמור לגנוב מזוודה מלאה במזומנים ותוך כדי חייב להילחם ברוצחים אחרים בזמן שהוא נוסע על רכבת הקליע היפנית, השינקנסן. בנוסף לפיט, מככבים גם ג'ואי קינג, אהרון טיילור-ג'ונסון, בריאן טיירי הנרי, אנדרו קוג'י, הירויוקי סנאדה, מייקל שאנון, באד באני וסנדרה בולוק.

הסרט הוקרן בבכורה בפריז ב-18 ביולי 2022, ויצא לאקרנים בארצות הברית ב-5 באוגוסט 2022 על ידי Sony Pictures Releasing. הסרט גרף 238.5 מיליון דולר ברחבי העולם בתקציב הפקה של כ-90 מיליון דולר, וקיבל ביקורות מעורבות.

## שחקנים
* בראד פיט כליידי באג (חיפושית) – מתנקש אמריקאי חסר מזל שסובל מחרדה.
* ג'ואי קינג כנסיכה – נערה המפעילה מניפולציות על המתנקשים ובתו של המוות הלבן.
* אהרון טיילור-ג'ונסון כטנג'רין (מנדרינה) – מתנקש בריטי מנוסה ואחיו של לימון.
* בריאן טיירי הנרי כלימון – מתנקש בריטי מנוסה ואחיו של מנדרינה, מעריץ קיצוני של "תומס הקטר וחברים". 
* אנדרו קוזי כיושי קימורה / האבא – מתנקש יפני ובנו של המבוגר.
* הירויוקי סנאדה כמבוגר – חבר יאקוזה ויועצו לשעבר של מינגישי.
* מייקל שאנון כמוות הלבן – רוסי שלקח את השליטה ביאקוזה מידיו של מינגישי.
* באד באני כזאב – מתנקש מקסיקני וחבר בקרטל סמים לשעבר.
* סנדרה בולוק כמריה ביטל – המפעילה של ליידי באג.
* זאזי ביטס כצרעה – מתנקשת אמריקאית המתמחה בהרעלה.
* לוגאן לרמן כבן – הבן של המוות הלבן שנחטף באירועים שקדמו לזמן בו מתרחש הסרט.
* מאסי אוקה ככרטיסן הרכבת.
* קארן פוקהארה כמוכרת חטיפים וכיבוד ברכבת.

## הפקה
ביוני 2020 הוכרז שסרטי סוני שכרו את דייוויד לייץ' לביים את העיבוד של הרומן באותו השם מתסריט מאת זאק אולקביץ', כאשר בראד פיט לוהק לסרט ביולי 2020. מגזין וראייטי דיווח כי פיט קיבל 20 מיליון דולר. ליץ' חשף בדצמבר שגם קארן פוקהארה הצטרפה, ושיהונתן סלע ישמש כצלם קולנוע. באותו חודש, באד באני צורף גם הוא לצוות השחקנים, וסנדרה בולוק הצטרפה בפברואר 2021 כדי להחליף את ליידי גאגא, שנשרה עקב התנגשות בזמנים עם "בית גוצ'י".

הצילומים החלו ב-16 בנובמבר 2020, והסתיימו במרץ 2021. המפיקים בנו 3 קרונות רכבת מלאים, ומסכי LED עם קטעי וידאו של הנוף היפני נתלו מחוץ לחלונות הרכבת כדי לעזור להכניס את השחקנים לאווירייה. מתאם הפעלולים גרג רמנטר אמר שפיט ביצע 95 אחוז מהפעלולים בסרט בעצמו.

## פסקול
הסרט כולל מספר רצועות מקוריות. במיוחד, הסרט מכיל גרסאות כיסוי בשפה היפנית של Stayin' Alive מאת הבי ג'יז ו-Holding out for a Hero מאת בוני טיילר.

## הפצה
הבכורה העולמית של הסרט הייתה בגראנד רקס בפריז, צרפת ב-18 ביולי 2022.

הסרט הופץ באופן דיגיטלי ב-27 בספטמבר 2022.

## פרסים ומועמדויות

## קישורים חיצוניים

* 

#### ביקורות
* 
* 
* 
* 

## הערות שוליים

קטגוריה:סרטי IMAX
קטגוריה:סרטים שמתרחשים ברכבת
קטגוריה:טוקיו בקולנוע
קטגוריה:סרטים אמריקאיים משנת 2022
קטגוריה:סרטי מתח אמריקאיים
קטגוריה:סרטי קומדיה אמריקאיים
קטגוריה:סרטי פעולה אמריקאיים
קטגוריה:סרטי משבר אמצע החיים
עלי אסדאללה

**עלי אסדאללה תאימן קמבר** (בערבית: **علي أسد الله ثايمن قمبر** בתעתיק: **עלי אסד אללה ת'אימן קמבר**; נולד ב-19 בינואר 1993 במנאמה שבבחריין) הוא כדורגלן קטרי יליד בחריין המשחק בעמדת הקשר ההתקפי בקבוצת א-סד מליגת העל הקטרית ובנבחרת קטר.

## קריירת מועדונים
אסדאללה גדל במחלקות הנוער של אל-מוחרק מליגת העל הבחריינית וא-סד מליגת העל הקטרית. בשנת 2012 החל לשחק בקבוצה הבוגרת של א-סד.

## קריירה בינלאומית
ב-23 בינואר 2012 ערך אסדאללה את הופעת הבכורה שלו בנבחרת קטר, בהפסד 0–5 לנבחרת שוודיה במשחק ידידות. ב-4 בינואר 2014 הבקיע את שער הבכורה שלו בנבחרת, בניצחון 0–3 על נבחרת כווית במסגרת אליפות מערב אסיה. הוא היה חלק מסגל הנבחרת בטורניר גביע אסיה 2015.

נכלל בסגל נבחרת קטר לטורניר מונדיאל 2022.

נכלל בסגל נבחרת קטר לטורניר גביע אסיה 2023.

## תארים
;א-סד
* אליפות קטר (4): 2012/2013, 2018/2019 2020/2021, 2021/2022
* גביע הליגה הקטרית (2): 2010/2011, 2019/2020
* גביע אמיר קטר (5): 2014, 2015, 2017, 2020, 2021
* הגביע הקטרי (3): 2017, 2020, 2021
* גביע השייח' ג'אסם (3): 2014, 2017, 2019
* ליגת האלופות האסיאתית (1): 2011

## קישורים חיצוניים

## הערות שוליים

קטגוריה:כדורגלנים בחריינים
קטגוריה:כדורגלנים קטרים
קטגוריה:קשרי כדורגל בחריינים
קטגוריה:קשרי כדורגל קטרים
קטגוריה:כדורגלני א-סד
קטגוריה:כדורגלני נבחרת קטר
קטגוריה:כדורגלני גביע אסיה 2015
קטגוריה:כדורגלני מונדיאל 2022
קטגוריה:כדורגלני גביע הזהב 2023
קטגוריה:כדורגלני גביע אסיה 2023
קטגוריה:בחריינים שנולדו ב-1993
קטגוריה:קטרים שנולדו ב-1993
אחמד עלאא' א-דין

**אחמד עלאא' א-דין עבד אל-מותעאל** (בערבית: **أحمد علاء الدين عبد المتعال**, בתעתיק מדויק: **אחמד עלאא' אלדין עבד אלמתעאל**; נולד ב-31 בינואר 1993 בדוחה שבקטר) הוא כדורגלן קטרי המשחק בעמדת החלוץ בקבוצת אל-ע'ראפה מליגת העל הקטרית ובנבחרת קטר.

## קריירת מועדונים
עלאא' א-דין החל את הקריירה המקצוענית שלו בא-ריאן מליגת העל הקטרית. ב-7 ביולי 2017 חתם באל-ע'ראפה מליגת העל הקטרית.

## קריירה בינלאומית
ב-15 בנובמבר 2013 ערך את הופעת הבכורה שלו בנבחרת קטר, בניצחון 1–4 על נבחרת תימן במסגרת מוקדמות גביע אסיה 2015. ב-23 בדצמבר 2018 הבקיע את שער הבכורה שלו בנבחרת, בניצחון 0–2 על נבחרת ירדן במשחק ידידות. הוא היה חלק מסגל נבחרת קטר בטורניר גביע אסיה 2019, בו זכתה נבחרתו, וכן בטורנירים קופה אמריקה 2019 וגביע הזהב 2021.

נכלל בסגל נבחרת קטר לטורניר מונדיאל 2022.

נכלל בסגל נבחרת קטר לטורניר גביע אסיה 2023.

## תארים
;א-ריאן
* אליפות קטר (1): 2015/2016
* גביע אמיר קטר (2): 2011, 2013
* הגביע הקטרי (1): 2012
* גביע השייח' ג'אסם (2): 2012, 2013

;אל-ע'ראפה
* גביע הליגה הקטרית (2): 2017/2018, 2018/2019

;נבחרת קטר
* גביע אסיה (1): 2019

## קישורים חיצוניים

## הערות שוליים

קטגוריה:כדורגלנים קטרים
קטגוריה:חלוצי כדורגל קטרים
קטגוריה:דוחה: כדורגלנים
קטגוריה:כדורגלני א-ריאן
קטגוריה:כדורגלני אל-ע'ראפה
קטגוריה:כדורגלני נבחרת קטר
קטגוריה:כדורגלני גביע אסיה 2019
קטגוריה:כדורגלני קופה אמריקה 2019
קטגוריה:כדורגלני גביע הזהב 2021
קטגוריה:כדורגלני מונדיאל 2022
קטגוריה:כדורגלני גביע אסיה 2023
קטגוריה:קטרים ממוצא מצרי
קטגוריה:קטרים שנולדו ב-1993
Skin of My Teeth

"**Skin of My Teeth**" הוא סינגל שהוקלט על ידי הזמרת-יוצרת האמריקאית דמי לובאטו, מתוך אלבום האולפן השמיני שלה, *[[Holy Fvck]]* (2022). הוא יצא לאור ב-10 ביוני 2022, על ידי חברת התקליטים איילנד רקורדס, כסינגל המוביל מתוך האלבום. אחריו, יצא לאור "Substance" כסינגל השני מתוך האלבום.

השיר הגיע למקום ה-13 במצעד שירי הרוק & האלטרנטיביים.

## רקע וכתיבה
השיר נכתב על ידי דמי לובאטו, אואק פלדר, אלכס ניפורוס, קית' סורלס, לורה ולטז וליל ארון והופק על ידי אואק פלדר, אלכס ניפורוס וקית' "Ten4" סורלס. לובאטו דיברה על משמעותו של השיר, כמו גם על משמעות השם שלו בריאיון שאירע עם *[[Genius]]*. בהמשך, לובאטו הסבירה שהיא "לא הייתה צריכה עזרה מאף אחד במסע שלה".

בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-18 מיליון השמעות.

## ביקורת
הווידאו קליפ של "Skin of My Teeth" הועלה לערוץ היוטיוב הרשמי של דמי לובאטו ב-10 ביוני 2022.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי דמי לובאטו
קטגוריה:שירים באנגלית
קטגוריה:שירים שנכתבו על ידי דמי לובאטו
קטגוריה:סינגלים בהוצאת איילנד רקורדס
עבד אל-עזיז חאתם

**עבד אל-עזיז חאתם מוחמד עבדאללה** (בערבית: **عبد العزيز حاتم محمد عبد الله** בתעתיק: **עבד אלעזיז חאתם מחמד עבד אללה**; נולד ב-28 באוקטובר 1990 בדוחה שבקטר) הוא כדורגלן קטרי המשחק בעמדת הקשר בקבוצת א-ריאן מליגת העל הקטרית ובנבחרת קטר.

## קריירת מועדונים
חאתם גדל במחלקת הנוער של אל-ערבי. בשנת 2007 החל לשחק בקבוצה הבוגרת של המועדון במסגרת ליגת העל הקטרית. ב-1 ביולי 2015 חתם באל-ע'ראפה מליגת העל הקטרית. ב-18 ביולי 2019 חתם בא-ריאן מליגת העל הקטרית.

## קריירה בינלאומית
ב-30 בדצמבר 2009 ערך חאתם את הופעת הבכורה שלו בנבחרת קטר, בהפסד 1-0 לנבחרת קוריאה הצפונית במשחק ידידות. ב-24 במרץ 2018 הבקיע את שער הבכורה שלו בנבחרת, בתיקו 2-2 נגד נבחרת סוריה במשחק ידידות.

הוא היה חלק מסגל הנבחרת בטורנירים גביע אסיה 2015, גביע אסיה 2019 (בו זכתה נבחרתו), קופה אמריקה 2019 וגביע הזהב 2021.

נכלל בסגל נבחרת קטר לטורניר מונדיאל 2022.

נכלל בסגל נבחרת קטר לטורניר גביע אסיה 2023.

## תארים
;אל-ערבי
* גביע השייח' ג'אסם (2): 2010, 2011

;אל-ע'ראפה
* גביע הליגה הקטרית (2): 2017/2018, 2018/2019

;נבחרת קטר
* גביע אסיה (1): 2019

## קישורים חיצוניים

## הערות שוליים

קטגוריה:כדורגלנים קטרים
קטגוריה:קשרי כדורגל קטרים
קטגוריה:דוחה: כדורגלנים
קטגוריה:כדורגלני אל-ערבי (קטר)
קטגוריה:כדורגלני אל-ע'ראפה
קטגוריה:כדורגלני א-ריאן
קטגוריה:כדורגלני נבחרת קטר
קטגוריה:כדורגלני גביע אסיה 2015
קטגוריה:כדורגלני גביע אסיה 2019
קטגוריה:כדורגלני קופה אמריקה 2019
קטגוריה:כדורגלני גביע הזהב 2021
קטגוריה:כדורגלני מונדיאל 2022
קטגוריה:כדורגלני גביע אסיה 2023
קטגוריה:קטרים שנולדו ב-1990
כרים בודיעף

**כרים בודיעף** (בערבית: **كريم بوضياف** בתעתיק: **כרים בוצ'יעף**; נולד ב-16 בספטמבר 1990 ברואי-מלמזון שבצרפת) הוא כדורגלן קטרי יליד צרפת ממוצא אלג'יראי המשחק בעמדת הקשר האחורי בקבוצת א-דוחייל מליגת העל הקטרית ובנבחרת קטר.

## קריירת מועדונים
בודיעף גדל במחלקות הנוער של לוריאן ונאנסי מצרפת. בשנת 2010 חתם בלחוויאה (לימים א-דוחייל) מליגת העל הקטרית.

## קריירה בינלאומית
ב-21 בדצמבר 2013 ערך בודיעף את הופעת הבכורה שלו בנבחרת קטר, בתיקו 1-1 נגד נבחרת בחריין במשחק ידידות. ב-31 במאי 2015 הבקיע את שער הבכורה שלו בנבחרת, בתיקו 1-1 נגד נבחרת צפון אירלנד במשחק ידידות.

הוא היה חלק מסגל הנבחרת בטורנירים גביע אסיה 2015, גביע אסיה 2019 (בו זכתה נבחרתו), קופה אמריקה 2019 וגביע הזהב 2021.

נכלל בסגל נבחרת קטר לטורניר מונדיאל 2022.

## תארים
;א-דוחייל
* אליפות קטר (7): 2010/2011, 2011/2012, 2013/2014, 2014/2015, 2016/2017, 2017/2018, 2019/2020
* גביע אמיר קטר (4): 2016, 2018, 2019, 2022
* הגביע הקטרי (3): 2013, 2015, 2018
* גביע השייח' ג'אסם (3): 2015, 2016

## קישורים חיצוניים

## הערות שוליים

קטגוריה:כדורגלנים קטרים
קטגוריה:קשרי כדורגל קטרים
קטגוריה:כדורגלני א-דוחייל
קטגוריה:כדורגלני נבחרת קטר
קטגוריה:כדורגלני גביע אסיה 2015
קטגוריה:כדורגלני גביע אסיה 2019
קטגוריה:כדורגלני קופה אמריקה 2019
קטגוריה:כדורגלני גביע הזהב 2021
קטגוריה:כדורגלני מונדיאל 2022
קטגוריה:קטרים שנולדו ב-1990
סאלם אל-האג'רי

**סאלם עלי סאלם אל-האג'רי** (בערבית: **سالم علي سالم الهاجري** בתעתיק: **סאלם עלי סאלם אלהאג'רי**; נולד ב-10 באפריל 1996 בקטר) הוא כדורגלן קטרי המשחק בעמדת הקשר האחורי בקבוצת א-סד מליגת העל הקטרית ובנבחרת קטר.

## קריירת מועדונים
אל-האג'רי גדל באקדמיית אספייר ובמחלקות הנוער של א-סד ואויפן. ב-1 בינואר 2016 חזר לא-סד, והחל לשחק בקבוצה הבוגרת של המועדון במסגרת ליגת העל הקטרית.

## קריירה בינלאומית
ב-17 בינואר 2017 ערך אל-האג'רי את הופעת הבכורה שלו בנבחרת קטר, בתיקו 1-1 נגד נבחרת מולדובה במשחק ידידות. הוא היה חלק מסגל נבחרת קטר בטורניר גביע אסיה 2019, בו זכתה נבחרתו, וכן בטורניר קופה אמריקה 2019.

נכלל בסגל נבחרת קטר לטורניר מונדיאל 2022.

## תארים
;א-סד
* אליפות קטר (3): 2018/2019, 2020/2021, 2021/2022
* גביע הליגה הקטרית (1): 2019/2020
* גביע אמיר קטר (3): 2017, 2020, 2021
* הגביע הקטרי (3): 2017, 2020, 2021
* גביע השייח' ג'אסם (2): 2017, 2019

;נבחרת קטר
* גביע אסיה (1): 2019

;נבחרת קטר עד גיל 19
* גביע אסיה עד גיל 19 (1): 2014

## קישורים חיצוניים

## הערות שוליים

קטגוריה:כדורגלנים קטרים
קטגוריה:קשרי כדורגל קטרים
קטגוריה:דוחה: כדורגלנים
קטגוריה:כדורגלני א-סד
קטגוריה:כדורגלני נבחרת קטר
קטגוריה:כדורגלני גביע אסיה 2019
קטגוריה:כדורגלני קופה אמריקה 2019
קטגוריה:כדורגלני מונדיאל 2022
קטגוריה:קטרים שנולדו ב-1996
בועלאם ח'וח'י

**בועלאם ח'וח'י** (בערבית: **بوعلام خوخي** בתעתיק: **בועלאם ח'וח'י**; נולד ב-9 ביולי 1990 בבו אסמאעיל שבאלג'יריה) הוא כדורגלן קטרי יליד אלג'יריה המשחק בעמדת הבלם בקבוצת א-סד מליגת העל הקטרית ובנבחרת קטר.

## קריירת מועדונים
ח'וח'י גדל במחלקת הנוער של א-שראגה מאלג'יריה. בחודש יולי 2009 חתם באל-ערבי מליגת העל הקטרית. בחודש יולי 2017 חתם בא-סד מליגת העל הקטרית.

## קריירה בינלאומית
ב-21 בדצמבר 2013 ערך ח'וח'י את הופעת הבכורה שלו בנבחרת קטר, בתיקו 1-1 נגד נבחרת בחריין במשחק ידידות. ב-31 בדצמבר 2013 הבקיע את שערי הבכורה שלו בנבחרת, צמד שערים בניצחון 1–4 על נבחרת ערב הסעודית במסגרת אליפות מערב אסיה.

הוא היה חלק מסגל הנבחרת בטורנירים גביע אסיה 2015, גביע אסיה 2019 (בו זכתה נבחרתו), קופה אמריקה 2019 וגביע הזהב 2021.

נכלל בסגל נבחרת קטר לטורניר מונדיאל 2022.

נכלל בסגל נבחרת קטר לטורניר גביע אסיה 2023.

## תארים
;אל-ערבי
* גביע השייח' ג'אסם (1): 2011

;א-סד
* אליפות קטר (3): 2018/2019, 2020/2021, 2021/2022
* גביע הליגה הקטרית (1): 2019/2020
* גביע אמיר קטר (2): 2020, 2021
* הגביע הקטרי (2): 2020, 2021
* גביע השייח' ג'אסם (2): 2017, 2019

## קישורים חיצוניים

## הערות שוליים

קטגוריה:כדורגלנים קטרים
קטגוריה:בלמי כדורגל קטרים
קטגוריה:כדורגלני אל-ערבי (קטר)
קטגוריה:כדורגלני א-סד
קטגוריה:כדורגלני נבחרת קטר
קטגוריה:כדורגלני גביע אסיה 2015
קטגוריה:כדורגלני גביע אסיה 2019
קטגוריה:כדורגלני קופה אמריקה 2019
קטגוריה:כדורגלני גביע הזהב 2021
קטגוריה:כדורגלני מונדיאל 2022
קטגוריה:כדורגלני גביע אסיה 2023
קטגוריה:קטרים שנולדו ב-1990
מנגינות אמא אווזה

**מנגינות אמא אווזה** (באנגלית: **Mother Goose Melodies**) הוא סרט הנפשה קצר אמריקאי משנת 1931 בביומו של ברט ג'ילט, אשר לוקח חלק בסדרת הסרטים "סימפוניות טיפשיות". שנתיים לאחר יציאתו הוא הופץ מחדש בטכניקולור בתור "המלך קול".

## עלילה
המלך קול מזמן דמויות שונות של אמא אווזה למען בידורו; כולל שלושת העכברים העיוורים בתור "הכנרים שלוש", מיס מופט, ג'ק וג'יל (שפוגשים את סימפל סיימון בראש הגבעה), המפטי דמפטי (שהאווזה של אמא אווזה דופקת מהקיר שלו), ג'ק הורנר (פאי חג המולד שלו מכיל גם את 24 השחורים), בו פיפ (בוי בלו מביא את הכבשה הביתה, שאחת מהן נופלת בבוץ והפכה לכבשה השחורה מה מה) והחתול, הפרה והכלב הקטן.

## מדבבים
* אלן ווטסון: המלך קול
* וולט דיסני: ג'ק הורנר
* ליטל בו פיפ וטלה: מיי קוסטל
* שריקות: מריון דרלינגטון ופורב פולן

## ביקורות
Motion Picture Herald (9 במאי 1931): "נהדר: וולט דיסני עשה יצירה יוצאת דופן ביותר בסרט הזה מסדרת סימפוניות טיפשיות הזו. מצוין צעד גדול קדימה מבחינה טכנית, באנימציה ובסנכרון, בנוסף לחומרי הנושא המצוינים, הרעיונות המונפשים חכמים ומהירות הפעולה. יש בסרט כמעט אשליה של החיים האמיתיים בחלק מהדמויות, כל כך משובחת היא האנימציה. חרוזים רבים של אמא אווזה ידועים כלולים יחד עם הסיפורים המתרוצצים בצורה מסודרת. המלך קול מופיע, וג'ק הורנר הקטן נוכח גם כן. צעירים יטרפו את זה ויבקשו עוד, והילדים המבוגרים ייהנו מאוד. בשום פנים ואופן אל תפספסו, זה נהדר."

הסרט היומי (13 בספטמבר 1931): נהדר: וולט דיסני ועוזריו הוציאו קומדיה מצוירת מסונכרנת שיהיה קשה לנצח בה. כל החרוזים של אמא אווזה עבדו בסיפור והטרנספוזיציה מאחד לשני מתבצעת על ידי הפיכת דפי ענק בספר סיפורים. ציורים על הדפים מתעוררים לחיים ומבצעים תעלולי צחוק אמיתיים. קטעים חדשים ובשפע. זה יגרום לקהל לצחוק הרבה."

## מדיה ביתית
הסרט הקצר הופץ ב-4 בדצמבר 2001, באוצרות וולט דיסני: סימפוניות טיפשיות - קלאסיקות מוזיקליות היסטוריות.

## קישורים חיצוניים

## הערות שוליים

קטגוריה:סימפוניות טיפשיות
קטגוריה:סרטי שחור-לבן אמריקאיים
אסמאעיל מוחמד

**אסמאעיל מוחמד מוחמד** (בערבית: **إسماعيل محمد محمد** בתעתיק: **אסמאעיל מחמד מחמד**; נולד ב-5 באפריל 1990 בדוחה שבקטר) הוא כדורגלן קטרי המשחק בעמדת קשר הכנף בקבוצת א-דוחייל מליגת העל הקטרית ובנבחרת קטר.

## קריירת מועדונים
מוחמד החל את הקריירה המקצוענית שלו באל-ג'יש מליגת המשנה הקטרית. בשנת 2011 חתם בלחוויאה (לימים א-דוחייל) מליגת העל הקטרית.

## קריירה בינלאומית
ב-21 בדצמבר 2013 ערך מוחמד את הופעת הבכורה שלו בנבחרת קטר, בתיקו 1-1 נגד נבחרת בחריין במשחק ידידות. ב-27 בדצמבר 2014 הבקיע את שער הבכורה שלו בנבחרת, בניצחון 0–3 על נבחרת אסטוניה במשחק ידידות. מוחמד היה חלק מסגל נבחרת קטר בטורנירים גביע אסיה 2015 וגביע הזהב 2021.

נכלל בסגל נבחרת קטר לטורניר מונדיאל 2022.

נכלל בסגל נבחרת קטר לטורניר גביע אסיה 2023.

## תארים
;א-דוחייל
* אליפות קטר (6): 2011/2012, 2013/2014, 2014/2015, 2016/2017, 2017/2018, 2019/2020
* גביע אמיר קטר (4): 2016, 2018, 2019, 2022
* הגביע הקטרי (3): 2013, 2015, 2018
* גביע השייח' ג'אסם (2): 2015, 2016

## קישורים חיצוניים

## הערות שוליים

קטגוריה:כדורגלנים קטרים
קטגוריה:קשרי כדורגל קטרים
קטגוריה:דוחה: כדורגלנים
קטגוריה:כדורגלני אל-ג'יש
קטגוריה:כדורגלני א-דוחייל
קטגוריה:כדורגלני נבחרת קטר
קטגוריה:כדורגלני גביע אסיה 2015
קטגוריה:כדורגלני גביע הזהב 2021
קטגוריה:כדורגלני מונדיאל 2022
קטגוריה:כדורגלני גביע אסיה 2023
קטגוריה:קטרים שנולדו ב-1990
עבדאללה רדיף

**עבדאללה האדי רדיף** (בערבית: **عبد الله هادي رديف** בתעתיק: **עבד אללה האדי רדיף**; נולד ב-21 בינואר 2003 בערב הסעודית) הוא כדורגלן סעודי המשחק בעמדת החלוץ בקבוצת א-תעאוון מליגת העל הסעודית, בהשאלה מאל-הילאל, ובנבחרת ערב הסעודית.

## קריירת מועדונים
רדיף גדל במחלקת הנוער של אל-הילאל. ב-30 בספטמבר 2021 ערך את הופעת הבכורה שלו בקבוצה הבוגרת של המועדון, בתיקו 1-1 נגד אל-חזם במסגרת המחזור השביעי בליגת העל הסעודית לעונת . בסך הכל ערך שתי הופעות ליגה בעונה זו, בה זכתה אל-הילאל באליפות ערב הסעודית.

ב-31 באוגוסט 2022 הושאל רדיף למשך עונה אחת לא-תעאוון מליגת העל הסעודית. ב-6 באוקטובר ערך את הופעת הבכורה שלו במועדון, בניצחון 2-0 על אל-וחדה במסגרת המחזור השישי בליגה לעונת . במשחק זה הבקיע את שער הבכורה שלו במועדון.

## קריירה בינלאומית
ב-1 בדצמבר 2021 ערך רדיף את הופעת הבכורה שלו בנבחרת ערב הסעודית, בהפסד 1-0 לנבחרת ירדן במסגרת שלב הבתים של הגביע הערבי . בשנת 2022 זכה עם נבחרת ערב הסעודית עד גיל 23 בטורניר גביע אסיה עד גיל 23.

נכלל בסגל נבחרת ערב הסעודית לטורניר גביע אסיה 2023.

## תארים
;אל-הילאל
* אליפות ערב הסעודית (1): 2021/2022

;נבחרת ערב הסעודית עד גיל 20
* הגביע הערבי עד גיל 20 (2): 2021, 2022

;נבחרת ערב הסעודית עד גיל 23
* גביע אסיה עד גיל 23 (1): 2022

## קישורים חיצוניים

## הערות שוליים

קטגוריה:כדורגלנים סעודים
קטגוריה:חלוצי כדורגל סעודים
קטגוריה:כדורגלני אל-הילאל
קטגוריה:כדורגלני נבחרת ערב הסעודית
קטגוריה:כדורגלני גביע אסיה 2023
קטגוריה:קטגוריה:סעודים שנולדו ב-2003
איימן יחיא

**איימן יחיא סאלם אחמד** (בערבית: **أيمن يحيى سالم أحمد** בתעתיק: **אימן יחיא סאלם אחמד**; נולד ב-14 במאי 2001 בריאד שבערב הסעודית) הוא כדורגלן סעודי המשחק בעמדת קשר הכנף בקבוצת א-נסר מליגת העל הסעודית ובנבחרת ערב הסעודית.

## קריירת מועדונים
יחיא גדל במחלקת הנוער של א-נסר. ב-20 בספטמבר 2019 ערך את הופעת הבכורה שלו בקבוצה הבוגרת של המועדון, בהפסד 1-0 לאל-חזם במסגרת המחזור הרביעי בליגת העל הסעודית לעונת .

ב-9 בינואר 2022 הושאל יחיא למשך חצי עונה לאל-אהלי מליגת העל הסעודית. ב-21 בינואר ערך את הופעת הבכורה שלו במועדון, בתיקו 1-1 נגד דמכ במסגרת המחזור ה-18 בליגה לעונת . בסך הכל ערך 11 הופעות ליגה במהלך תקופת ההשאלה.

בסוף תקופת ההשאלה חזר יחיא לא-נסר.

## קריירה בינלאומית
ב-14 בנובמבר 2020 ערך יחיא את הופעת הבכורה שלו בנבחרת ערב הסעודית, בניצחון 3-0 על נבחרת ג'מייקה במשחק ידידות. הוא היה חלק מסגל נבחרת ערב הסעודית לטורניר הכדורגל באולימפיאדת טוקיו בשנת 2021. בשנת 2022 זכה עם נבחרת ערב הסעודית עד גיל 23 בטורניר גביע אסיה עד גיל 23.

נכלל בסגל נבחרת ערב הסעודית לטורניר גביע אסיה 2023, אולם בהמשך נגרע מהסגל.

## תארים
;א-נסר
* הסופר קאפ הסעודי (1): 2020

;נבחרת ערב הסעודית עד גיל 23
* גביע אסיה עד גיל 23 (1): 2022

## קישורים חיצוניים

## הערות שוליים

קטגוריה:כדורגלנים סעודים
קטגוריה:קשרי כדורגל סעודים
קטגוריה:ריאד: כדורגלנים
קטגוריה:כדורגלני א-נסר
קטגוריה:כדורגלני אל-אהלי ג'דה
קטגוריה:כדורגלני נבחרת ערב הסעודית
קטגוריה:כדורגלנים סעודים באולימפיאדת טוקיו (2020)
קטגוריה:כדורגלני גביע הזהב 2025
קטגוריה:סעודים שנולדו ב-2001
היית'ם עסירי

**היית'ם מוחמד עסירי** (בערבית: **هيثم محمد عسيري**; בתעתיק מדויק: **הית'ם מחמד עסירי**; נולד ב-25 במרץ 2001 במוחאיל שבערב הסעודית) הוא כדורגלן סעודי המשחק בעמדת החלוץ בקבוצת אל-קאדסיה  מליגת המשנה הסעודית ובנבחרת ערב הסעודית.

## קריירת מועדונים
יחיא שיחק במחלקת הנוער של אל-אהלי. ב-4 באוגוסט 2020 ערך את הופעת הבכורה שלו בקבוצה הבוגרת של המועדון, בניצחון 2–4 על אל-חזם במסגרת המחזור ה-23 בליגה לעונת . במשחק זה הבקיע את שער הבכורה שלו במועדון.

בספטמבר 2024 חתם באל-קאדסיה.

## קריירה בינלאומית
ב-1 בדצמבר 2021 ערך יחיא את הופעת הבכורה שלו בנבחרת ערב הסעודית, בהפסד 0–1 לנבחרת ירדן במסגרת שלב הבתים של הגביע הערבי . בשנת 2022 זכה עם נבחרת ערב הסעודית עד גיל 23 בטורניר גביע אסיה עד גיל 23.

נכלל בסגל נבחרת ערב הסעודית לטורניר מונדיאל 2022.

## תארים
;נבחרת ערב הסעודית עד גיל 23
* גביע אסיה עד גיל 23 (1): 2022

## קישורים חיצוניים

## הערות שוליים

קטגוריה:כדורגלנים סעודים
קטגוריה:חלוצי כדורגל סעודים
קטגוריה:כדורגלני אל-אהלי ג'דה
קטגוריה:כדורגלני אל-קאדסיה
קטגוריה:כדורגלני נבחרת ערב הסעודית
קטגוריה:כדורגלני מונדיאל 2022
קטגוריה:סעודים שנולדו ב-2001
ורד פלמן

**ורד פלמן-הדר** (נולדה ב-23 בנובמבר 1981) היא עיתונאית ישראלית, כתבת לענייני משטרה ומחוז ירושלים בתאגיד השידור הישראלי.

## ביוגרפיה
פלמן נולדה בירושלים, היא למדה בתיכון אורט אבין ברמת גן. אחרי שירותה הצבאי למדה באוניברסיטה העברית בירושלים: לתואר ראשון דו-חוגי בסוציולוגיה ובמדע המדינה ולתואר שני בתקשורת פוליטית.

### חיים אישיים
פלמן נשואה ואם לשני ילדים. מתגוררת בירושלים.

## קריירה
פלמן הצטרפה לרשות השידור ב-2005. החלה את דרכה כתחקירנית בתוכנית "היום בחדשות" עם גאולה אבן.

ב-2008 החליפה זמנית את קטי דור ככתבת בריאות עקב יציאתה לחופשת לידה.

החל משנת 2009 שימשה ככתבת כללית במבט.

עד סגירת רשות השידור ב-2017 שימשה ככתבת משטרה.

לאחר סגירת רשות שידור ב-2017, פלמן עברה לתאגיד השידור הישראלי, שהוקם במקום רשות השידור, והיא משמשת ככתבת לענייני משטרה וככתבת במחוז ירושלים.

ב-3 בספטמבר 2019 הותקפה על ידי משפחתו של אחד החשודים באונס בכרתים, בבית המשפט בהרקליון.

היא סיקרה, בין היתר, את משפטו של אלירן מלול, שרצח את אשתו מיכל סלה באוקטובר 2019.

## קישורים חיצוניים

## הערות שוליים

קטגוריה:ירושלים: אישים
קטגוריה:סגל תאגיד השידור הישראלי - שידורי הטלוויזיה
קטגוריה:עיתונאיות ישראליות
קטגוריה:עיתונאים ישראלים
קטגוריה:בוגרות האוניברסיטה העברית בירושלים
קטגוריה:בוגרי האוניברסיטה העברית בירושלים
קטגוריה:ישראלים שנולדו ב-1981
קטגוריה:ישראליות שנולדו ב-1981
נוואף אל-עקידי

**נוואף אל-עקידי** (בערבית: **نواف العقيدي**, בתעתיק מדויק: **נואף אלעקידי**; נולד ב-10 במאי 2000 בריאד שבערב הסעודית) הוא כדורגלן סעודי המשחק בעמדת השוער באל-פתח בהשאלה מא-נסר בליגת העל הסעודית.

## קריירת מועדונים
אל-עקידי גדל במחלקת הנוער של א-נסר. ב-8 באוגוסט 2019 חתם על חוזה מקצועני ראשון במועדון. ב-30 בספטמבר 2021 ערך את הופעת הבכורה שלו בקבוצה הבוגרת של המועדון, בניצחון 1–3 על אבהא במסגרת המחזור השביעי בליגת העל הסעודית לעונת .

ב-30 בינואר 2022 הושאל אל-עקידי למשך חצי עונה לא-טאא'י מליגת העל הסעודית. ב-12 בפברואר ערך את הופעת הבכורה שלו במועדון, בניצחון 1–3 על אל-באטין במסגרת המחזור ה-20 בליגה. בסך הכל ערך אל-עקידי שבע הופעות ליגה במהלך תקופת ההשאלה.

בסוף תקופת ההשאלה חזר אל-עקידי לא-נסר.

## קריירה בינלאומית
בשנת 2022 זכה אל-עקידי עם נבחרת ערב הסעודית עד גיל 23 בטורניר גביע אסיה עד גיל 23.

נכלל בסגל נבחרת ערב הסעודית לטורניר מונדיאל 2022, על-אף שלא ערך הופעות במדי הנבחרת עד למועד הזימון.

נכלל בסגל נבחרת ערב הסעודית לטורניר גביע אסיה 2023.

## תארים
;א-נסר
* הסופר קאפ הסעודי (1): 2020

;נבחרת ערב הסעודית עד גיל 23
* גביע אסיה עד גיל 23 (1): 2022

## קישורים חיצוניים

## הערות שוליים

קטגוריה:כדורגלנים סעודים
קטגוריה:שוערי כדורגל סעודים
קטגוריה:ריאד: כדורגלנים
קטגוריה:כדורגלני א-נסר
קטגוריה:כדורגלני נבחרת ערב הסעודית
קטגוריה:כדורגלני מונדיאל 2022
קטגוריה:כדורגלני גביע אסיה 2023
קטגוריה:סעודים שנולדו ב-2000
עבדאללה אל-חמדאן

**עבדאללה עבד א-רחמן אל-חמדאן** (בערבית: **عبد الله عبد الرحمن الحمدان** בתעתיק: **עבד אללה עבד אלרחמן אלחמדאן**; נולד ב-13 בספטמבר 1999 בריאד שבערב הסעודית) הוא כדורגלן סעודי המשחק בעמדת החלוץ בקבוצת אל-הילאל מליגת העל הסעודית ובנבחרת ערב הסעודית.

## קריירת מועדונים
אל-חמדאן גדל במחלקת הנוער של א-שבאב. בשנת 2018 הושאל למשך חצי עונה למחלקת הנוער של ספורטינג חיחון מלה ליגה, ולאחריה חזר לא-שבאב.

ב-15 בפברואר 2019 ערך אל-חמדאן את הופעת הבכורה שלו בקבוצה הבוגרת של א-שבאב, בניצחון 0–1 על אל-וחדה במסגרת המחזור ה-20 בליגת העל הסעודית לעונת . בסך הכל ערך 44 הופעות ליגה במדי המועדון, בהן הבקיע חמישה שערים.

ב-6 בפברואר 2021 חתם אל-חמדאן על חוזה לחמש עונות באל-הילאל מליגת העל הסעודית. ב-9 בפברואר ערך את הופעת הבכורה שלו במועדון, בניצחון 0–5 על אל-עין במסגרת המחזור ה-16 בליגה לעונת .

## קריירה בינלאומית
אל-חמדאן היה חלק מסגל נבחרת ערב הסעודית עד גיל 23 בטורניר גביע אסיה עד גיל 23 בשנת 2020. ב-5 בספטמבר 2019 ערך אל-חמדאן את הופעת הבכורה שלו בנבחרת ערב הסעודית, בתיקו 1-1 נגד נבחרת מאלי במשחק ידידות. הוא היה חלק מסגל נבחרת סעודיה לטורניר הכדורגל באולימפיאדת טוקיו בשנת 2021.

## תארים
;אל-הילאל
* אליפות ערב הסעודית (2): 2020/2021, 2021/2022
* ליגת האלופות האסיאתית (1): 2021
* הסופר קאפ הסעודי (1): 2021

;נבחרת ערב הסעודית עד גיל 20
* אליפות אסיה עד גיל 19 (1): 2018

## קישורים חיצוניים

## הערות שוליים

קטגוריה:כדורגלנים סעודים
קטגוריה:חלוצי כדורגל סעודים
קטגוריה:כדורגלני א-שבאב (ריאד)
קטגוריה:כדורגלני אל-הילאל
קטגוריה:כדורגלני נבחרת ערב הסעודית
קטגוריה:כדורגלנים סעודים באולימפיאדת טוקיו (2020)
קטגוריה:סעודים שנולדו ב-1999
232 רוסיה

**232 רוסיה** (בשמו הרשמי: **232 Russia**) הוא אסטרואיד בחגורת האסטרואידים שהתגלה ב-31 בינואר 1883 על ידי האסטרונום האוסטרי יוהאן פאליזה ממצפה הכוכבים בווינה. האסטרואיד נקרא על שמה של האימפריה הרוסית אשר שכנה באזור מדינת רוסיה של היום.

ככל האסטרואידים בחגורה, מסלולו נמצא בין מאדים לצדק. זמן ההקפה שלו הוא 1,487.58 ימים (4.07 שנים) וקוטרו הממוצע 53.28 ק"מ. הוא נע במהירות ממוצעת של 18,65080951 קמ"ש בזווית 6,0708º.

## קישורים חיצוניים

* 

## הערות שוליים

קטגוריה:חגורת האסטרואידים
סעוד עבד אל-חמיד

**סעוד עבדאללה עבד אל-חמיד** (בערבית: **سعود عبدالله عبد الحميد** בתעתיק: **סעוד עבד אללה עבד אלחמיד**; נולד ב-18 ביולי 1999 בג'דה שבערב הסעודית) הוא כדורגלן סעודי המשחק בעמדת המגן הימני בקבוצת לאנס מהליג 1 בהשאלה מרומא ובנבחרת ערב הסעודית.

## קריירת מועדונים
עבד אל-חמיד גדל במחלקת הנוער של אל-איתיחאד. ב-14 בדצמבר 2018 ערך את הופעת הבכורה שלו בקבוצה הבוגרת של המועדון, בניצחון 3–1 על אל-באטין במסגרת המחזור ה-13 בליגה לעונת . בסך הכל ערך 75 הופעות ליגה במדי המועדון, בהן הבקיע שני שערים.

ב-22 בינואר 2022 חתם עבד אל-חמיד באל-הילאל מליגת העל הסעודית.

ב-27 באוגוסט 2024 חתם עבד אל-חמיד ברומא מהסרייה א'. ב-26 בספטמבר ערך את הבכורה שלו ברומא בתיקו 1–1 עם אתלטיקו בילבאו בשלב הליגה של הליגה האירופית. והפך לסעודי הראשון שמשתתף בתחרות כדורגל אירופית. ב-24 בנובמבר ערך הופעת בכורה בסרייה א' בהפסד 0–1 לנאפולי. ב-12 בדצמבר הוא הבקיע את שערו הראשון עבור רומא בניצחון 3–0 על בראגה במסגרת הליגה האירופית. וסך הכל את עונתו הראשונה ברומא הוא סיים עם שער אחד בשמונה הופעות.

ב-3 באוגוסט 2025 הושאל עבד אלחמיד לעונה אחת עם אופציית רכישה ללאנס מהליג 1. ב-16 באוגוסט הוא ערך את הופעת הבכורה שלו בקבוצה בהפסד 0–1 לליון במסגרת מחזור הפתיחה של עונת 2025/2026 בליג 1.

## קריירה בינלאומית
ב-5 בספטמבר 2019 ערך עבד אל-חמיד את הופעת הבכורה שלו בנבחרת ערב הסעודית, בתיקו 1-1 נגד נבחרת מאלי במשחק ידידות. הוא היה חלק מסגל נבחרת ערב הסעודית לטורניר הכדורגל באולימפיאדת טוקיו בשנת 2021. בשנת 2022 זכה עם נבחרת ערב הסעודית עד גיל 23 בטורניר גביע אסיה עד גיל 23.

נכלל בסגל נבחרת ערב הסעודית לטורניר מונדיאל 2022.

נכלל בסגל נבחרת ערב הסעודית לטורניר גביע אסיה 2023.

## תארים
;אל-הילאל
* אליפות ערב הסעודית (1): 2021/2022

;נבחרת ערב הסעודית עד גיל 20
* אליפות אסיה עד גיל 19 (1): 2018

;נבחרת ערב הסעודית עד גיל 23
* גביע אסיה עד גיל 23 (1): 2022

## קישורים חיצוניים

## הערות שוליים

קטגוריה:כדורגלנים סעודים
קטגוריה:מגני כדורגל סעודים
קטגוריה:ג'דה: כדורגלנים
קטגוריה:כדורגלני אל-איתיחאד
קטגוריה:כדורגלני אל-הילאל
קטגוריה:כדורגלני רומא
קטגוריה:כדורגלני לאנס
קטגוריה:כדורגלני נבחרת ערב הסעודית
קטגוריה:כדורגלנים סעודים באולימפיאדת טוקיו (2020)
קטגוריה:כדורגלני מונדיאל 2022
קטגוריה:כדורגלני גביע אסיה 2023
קטגוריה:כדורגלני גביע הזהב 2025
קטגוריה:ספורטאים זרים באיטליה
קטגוריה:סעודים שנולדו ב-1999
ואנס בראנד

**ואנס בראנד** (באנגלית: **Vance DeVoe Brand**;נולד ב-9 במאי 1931, לונגמונט) הוא אסטרונאוט אמריקני אשר לקח חלק בתוכניות חלל וטס לחלל ארבע פעמים.

## ביוגרפיה
ואנס בראנד נולד בעיירה לונגמונט שבקולורדו וגדל בעירו. בשנת 1953 הוא סיים לימודי באוניברסיטת קולורדו במדעי הטבע. בשנים 1953–1957 הוא שירת בחיל הנחתים של ארצות הברית. בשנת 1955 הוא סיים קורס טיס וניקלט בצי ארצות הברית. הוא הוצב בבסיס ביפן.

בשנת 1960 הוא סיים לימודי תואר בהנדסת אווירונאוטיקה באוניברסיטת קולורדו ובשנת 1964 קיבל תואר שני בתעשייה וניהול מאוניברסיטת קליפורניה בלוס אנג'לס.

בשנים 1960–1966 בראנד עבד בחברת לוקהיד קורפוריישן בתפקידים שונים. באותה תקופה הוא סיים בית ספר לטייסי ניסוי של הצי.

## שירות בנאס"א
בראנד נבחר ליחידת אסטרונאוטים ביוני 1966. הוא היה בצוות משנה של אפולו 15 והיה מיועד ל"אפולו 18" שלא התקיים. בהמשך הוא היה מפקד צוות משנה של סקיילאב 2 וסקיילאב 3.

בשנת 1973 בראנד היה טייס בטיסת אפולו סויוז. במהלך טיסה זו בוצע חיבור בין חללית אמריקאית לבין חללית סובייטית.

טיסתו השנייה של בראנד התקיימה בשנת 1983 כאשר הוא פיקד על טיסת STS-5 בה היו רוברט אוברמייר, ג'וזף אלן וויליאם לנויר. בשנת 1984 הוא ביצע טיסה על STS-41-B כמפקד צוות. בשנת 1990 הוא היה מפקד צוות של STS-35 ובאותה שנה הוא היה בן 59. בסך הכול הוא העביר בחלל מעל 31 יממות.

בשנת 1992 בראנד עזב את יחידת האסטרונאטים. תחילה הוא היה שותף לפיתוח פרויקט רוקוול X-30. החל משנת 194 הוא הוצב בבסיס חיל האוויר אדוארדס וכיהן בתפקידים שונים. הוא עזב את נאס"א בשנת 2008.

## קישורים חיצוניים

* 
* ביוגרפיה
* ראיון עם ואנס ברנד
* 

קטגוריה:עובדי נאס"א
קטגוריה:אסטרונאוטים אמריקאים
קטגוריה:מהנדסי אווירונאוטיקה אמריקאים
קטגוריה:טייסי צי ארצות הברית
קטגוריה:מעוטרי צלב התעופה המצוינת (ארצות הברית)
קטגוריה:מעוטרי מדליית השירות המצוין של הצי
קטגוריה:בוגרי אוניברסיטת קליפורניה בלוס אנג'לס
קטגוריה:בוגרי אוניברסיטת קולורדו בולדר
קטגוריה:קצינים וחוגרים בחיל הנחתים של ארצות הברית
קטגוריה:אישים שהונצחו על בולי ברית המועצות
קטגוריה:אמריקאים שנולדו ב-1931
חיובי כוזב ושלילי כוזב

**חיובי כוזב ושלילי כוזב** הם שני מצבי טעות כתוצאה של בדיקה שנועדה לברר קיום או אי-קיום של תופעה מסוימת. **חיובי כוזב** הוא מצב שבו הבדיקה מראה על קיום התופעה, אף שלמעשה היא אינה קיימת. **שלילי כוזב** הוא הטעות ההפוכה – מצב שבו הבדיקה מראה שהתופעה הנבדקת אינה קיימת, אף שלמעשה היא קיימת.

דוגמאות:
* אזעקה להגנה מפני גנבה תהיה במצב חיובי כוזב כאשר היא מופעלת במצב שבו לא מתקיים ניסיון גנבה, ותהיה במצב שלילי כוזב כאשר אינה מופעלת למרות שמתקיים ניסיון גנבה.
* בדיקת קורונה תהיה במצב חיובי כוזב כאשר היא מציינת שהאדם הנבדק חולה ("חיובי") כאשר הוא בריא, ותהיה במצב שלילי כוזב כאשר היא מציינת שהאדם הנבדק בריא ("שלילי") כאשר הוא חולה.

בבדיקת השערות סטטיסטית מצבי טעות אלו קרויים שגיאות מסוג I ו-II: **שגיאה מסוג I** היא דחייה שגויה של השערת האפס, כלומר ניסוי מסתיים בתוצאה שהתגלתה תופעה מסוימת, אך תוצאת הניסוי שגויה והתופעה אינה קיימת במציאות. **שגיאה מסוג II** היא קבלה שגויה של השערת האפס, כלומר הניסוי לא מצליח לאשש שתופעה מסוימת קיימת, למרות שהתופעה אכן קיימת במציאות.

מצבי טעות אלה מנוגדים למצבים שבהם אין טעות: **חיובי אמיתי** ו**שלילי אמיתי**.

בביצוע מבחן סטטיסטי ההסתברות לקבלת תוצאה של חיובי כוזב קרויה רמת מובהקות.

בעת כיול של בדיקה ניתן לעיתים לקבוע איזה טעות עדיפה, חיובי כוזב או שלילי כוזב. דוגמה: בהתקנה של אזעקת פריצה ברכב ניתן לכוון את רגישות המכשיר, ולכוונו לרגישות גבוהה, שתגרום למקרים רבים יותר של אזעקת שווא (חיובי כוזב), או רגישות נמוכה, שתגרום למקרים רבים יותר של פריצה שלא תינתן עליהם אזעקה.

רמות הדיוק והיכולת האבחנתית של הבדיקות (למשל, הרפואיות) נמדדות בהשוואה לבדיקה מדויקת (הידועה בכינוי מדד הזהב) וניתנות בצורה של מדדים שונים. המדדים לבדיקות אבחון הנפוצים ביותר הם רגישות וסגוליות וכן ערך ניבוי חיובי וערך ניבוי שלילי. מדד מודרני יותר הוא יחס נראות.

## מטריצת הטעות

הצגה חזותית לשגיאות מסוג I ו-II, או "חיובי כוזב" ו"שלילי כוזב", בהתאמה. מתבצעת בעזרת מטריצת טעות (ראו מסגרת).

אם נוספות בשולי הטבלה גם ההתפלגויות השוליות לכל אחד מהמסווגים, נהוג לקרוא למטריצה טבלת תלות, או טבלת שכיחות דו-ממדית.
### דוגמה מספרית
טבלת התלות הבאה מתארת נתונים ממחקר מסוים לגבי יעילות בדיקת דם סמוי בצואה בזיהוי סרטן המעי הגס. במקרה זה, ניתן לבצע גם אנדוסקופיה, אלא שזהו תהליך חודרני, ולכן מועדפת האפשרות לבדיקת צואה.

אם נחלק את כל אחד מהתאים בגודל המדגם (2030), נקבל אומדן לשיעור של כל אחת מהאפשרויות באוכלוסייה כולה.

## ראו גם
* רגישות (מדד)
* מדדים לבדיקות אבחון

## קישורים חיצוניים
* False Positives and False Negatives, באתר Maths is Fun

קטגוריה:טעויות
עונת 2003/2004 בליגת המשנה ההולנדית

**עונת 2003/2004 בליגת המשנה ההולנדית** הייתה העונה ה-48 של ליגת המשנה ההולנדית, שהיא הליגה ההולנדית השנייה.
בסיום עונה זו, דן בוס ודה חראפסחאפ העפילו לליגה הראשונה.

## מבנה
על ניצחון הוענקו 3 נקודות ועל תיקו נקודה בודדת. הליגה כללה 19 קבוצות, 16 ששיחקו בעונה הקודמת בליגה, אליהן הצטרפו, היורדות מליגת העל, דה חראפסחאפ ואקסלסיור רוטרדם והעולה מהליגות החובבניות אפלדורן ששיחקו ביניהן במשך 2 סיבובים בני 18 משחקים כל אחד - 36 מחזורים בסה"כ. בסיומם הקבוצה במקום ה-1 העפילה לליגה הראשונה.
4 הקבוצות המדורגות ושתי הקבוצות במקומות 2 ו-3 שובצו לשני בתי פלייאוף יחד עם הקבוצות שסיימו במקומות 16 ו-17 בליגת העל, בבית הפלייאוף שובצו 3 קבוצות מליגת המשנה וקבוצה אחת מליגת העל, אשר שיחקו צמד משחקים כנגד 3 היריבות בבית, 6 בסך הכל ובסיומן הראשונה בכל בית זכתה בכרטיס לעונה הבאה בליגה הראשונה.

## טבלת הליגה

### פלייאוף העלייה
8 קבוצות הרכיבו את שלב הפלייאוף, 2 הקבוצות שסיימו במקומות 2 ו-3 ו-4 הקבוצות המדורגות אליהן הצטרפו 2 קבוצות מליגת העל ממקומות 16 ו-17
שתי המנצחות בשלב הפלייאוף, אחת מכל בית זכתה בכרטיס לעונה הבאה בליגת העל

#### בית א

#### בית ב'

קטגוריה:עונות בליגת המשנה ההולנדית
קטגוריה:תחרויות כדורגל ב-2004
קטגוריה:תחרויות כדורגל ב-2003
קטגוריה:2003 בהולנד
קטגוריה:2004 בהולנד
It Was a... (Masked Christmas)

"****" (בעברית: "**זה היה... (חג מולד עם [[מסכה רפואית|מסיכות]])**") הוא סינגל של ג'ימי פאלון, בו משתתפות הזמרת-יוצרת האמריקאית אריאנה גרנדה והראפרית האמריקאית מייגן די סטליון. הוא יצא לאור ב-7 בדצמבר 2021, על ידי חברת התקליטים ריפבליק רקורדס, כסינגל שלא מתוך אלבום.

השיר הגיע למקום ה-38 במצעד 40 שירי המיינסטרים.

## רקע וכתיבה
השיר נכתב על ידי גרגורי היין, אריאנה גרנדה, מייגן פיט, עידו זמישלני, ג'ימי פאלון, מיילס ויליאם ורמי יעקב והופק על ידי עידו זמישלני ומיילס ויליאם. ב-6 בדצמבר 2021, פאלון פרסם באינסטגרם ובטוויטר: "חבר'ה. אני לא מאמין שאני כותב את זה אבל – אני מוציא הערב סינגל וקליפ חדשים עם אריאנה גרנדה ומייגן די סטליון".

בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-10 מיליון השמעות.

## וידאו קליפ
הווידאו קליפ הרשמי של השיר פורסם ב-7 בדצמבר והועלה לערוץ היוטיוב הרשמי של ג'ימי פאלון.

נכון לאוקטובר 2022 עומד מונה הצפיות של הקליפ על למעלה מ-7 מיליון צפיות.

## קבלה ביקורתית

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי אריאנה גרנדה
קטגוריה:שירי מייגן די סטליון
קטגוריה:שירים באנגלית
קטגוריה:שירים שנכתבו על ידי אריאנה גרנדה
קטגוריה:שירים שנכתבו על ידי גרגורי היין
קטגוריה:שירים שנכתבו על ידי מייגן די סטליון
קטגוריה:שירים שנכתבו על ידי רמי יעקב
קטגוריה:שירי חג המולד
קטגוריה:שירים על מגפת הקורונה
קטגוריה:סינגלים בהוצאת ריפבליק רקורדס
Stand by You

"**Stand by You**" הוא סינגל של הזמרת והפזמונאית האמריקאית, רייצ'ל פלאטן, שיצא כסינגל השני מתוך אלבום האולפן השלישי שלה, *Wildfire*. השיר יצא, על ידי חברת התקליטים קולומביה רקורדס, ב-11 בספטמבר 2015.

גרסה ספרדית לשיר, בשם "Siempre Estaré Ahí", יצאה ב-5 באוקטובר 2016, על ידי רייצ'ל פלאטן והזמר הארגנטינאי דייגו טורס .

## וידאו קליפ
הווידאו קליפ של השיר, בבימוייה של האנה לוקס דייוויס, יצא בערוץ היוטיוב של רייצ'ל פלאטן, ב-6 בנובמבר 2015. נכון לאוקטובר 2022, הווידאו קליפ נצפה למעלה מ-172 מיליון פעמים.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירים באנגלית
קטגוריה:שירים שנכתבו על ידי ג'ק אנטונוף
קטגוריה:וידאו קליפים שבוימו על ידי האנה לוקס דייוויס
קטגוריה:בלדות פופ
קטגוריה:סינגלים בהוצאת קולומביה רקורדס
RNB (שיר)

"**RNB**" (מעוצב: "****"; בעברית: "**רית'ם אנד בלוז**") הוא סינגל שהוקלט על ידי הראפר האמריקאי יאנג דולף בהשתתפות הראפרית האמריקאית מייגן די סטליון, מתוך אלבום האולפן החמישי שלו, *Rich Slave* (2020). הוא יצא לאור ב-29 במאי 2020, בהוצאת חברת התקליטים פפר רוט אמפייר, כסינגל המוביל מתוך האלבום.

השיר הגיע למקום הראשון במצעד השירים מתחת להוט 100.

## רקע וכתיבה
השיר נכתב על ידי אדולף תורנטון ג'וניור, מייגן פיט, ג'ורדן יוסטון וגם וילי האצ' והופק על ידי ג'וסי ג'יי וסוסה 808. במרץ 2020, הודיע דולף ג'וניור על פרישה ממוזיקה, וציין את הרצון לבלות עם המשפחה כסיבה. עם זאת, מאוחר יותר הוא חזר בו בהצהרה שלו, והודיע שהוא עומד להוציא אלבום ב-20 במרץ באותו חודש.

בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-43 מיליון השמעות.

## וידאו קליפ
הווידאו קליפ הרשמי של השיר פורסם ב-29 במאי 2020 והועלה לערוץ היוטיוב הרשמי של יאנג דולף.

נכון לאוקטובר 2022 עומד מונה הצפיות של הקליפ על למעלה מ-20 מיליון צפיות.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי מייגן די סטליון
קטגוריה:שירים באנגלית
קטגוריה:שירים שנכתבו על ידי ג'וסי ג'יי
קטגוריה:שירים שנכתבו על ידי מייגן די סטליון
קטגוריה:שירים על מוזיקה
צוויזל

250px|ממוזער|שמאל|מבט לעיר
250px|ממוזער|שמאל|כיכר העיר
**צוויזל** (בגרמנית: **Zwiesel**) היא עיר במזרח בוואריה, גרמניה. העיר שוכנת באזור היער הבווארי וידועה בעיקר בשל תעשיית הזכוכית והקריסטל שהתפתחה בה, הקנתה לה את הכינוי "עיר הזכוכית" וקיבעה את סיסמתה: "Fein Glas, gut Holz sind Zwiesels Stolz" (בתרגום חופשי: "זכוכית ויער איכותיים הם גאוותנו"). מאז שנת 1972 מוכרת העיר כאזור איכותי במיוחד של אוויר צלול.

## היסטוריה
שם העיר מוזכר לראשונה בשנת 1254 והוא אוית בצורות שונות במהלך השנים. פירוש השם בגרמנית עילית תיכונה הוא "מזלג", ומקורו בנקודת האיחוד של שני נהרות הזורמים בקרבתה. על פי ההערכות, המתיישבים הראשונים היו כנראה מחפשי זהב, והישוב היה נקודת מעבר חשובה בדרך לבוהמיה. במאה ה-14 שימשה העיר כעיר שוק. במהלך מאות השנים העיר הוחרבה ונבנתה מספר פעמים כתוצאה משריפות מגפות ומלחמות. תנופת הבניה וההתפתחות הגדולה שלה התרחשה במהלך המאה ה-19, אשר לקראת סופה חוברה העיר למערכת המים והחשמל ובהשפעת התפתחות תעשיית הזכוכית והעץ, אשר אמנם התקיימו בעיר וסביבתה מאז המאה ה-15 אך התרחבו מאוד כתוצאה מהקמת מפעלי תעשייה גדולים.

בשנת 1904 הוקם בעיר בית הספר הטכני לתעשיית הזכוכית אשר הפך למרכז ידע ארצי וסייע בקידום העיר כמרכז כלכלי ותרבותי באזור היער הבווארי. בשנות ה-70 סופחו לעיר שטחים ואוחדו לשטחה המוניציפלי מספר יישובים קטנים מסביבתה שהפכו לחלק משכונות העיר.

## גאוגרפיה
העיר צוויזל ממוקמת כמשתמע כאמור משמה, במפגשם של שני נהרות, לרגלי הרכסים של הרי מזרח היער הבווארי. היא מרוחקת כ-35 ק"מ מעיר המחוז דגנדורף וכ-15 ק"מ מגבול צ'כיה. מבחינה מנהלית, העיר מחולקת ל-11 רבעים.
בקרבת העיר נמצאים מרבצים גדולים של מינרלים העשירים במיוחד בתרכובות של קוורץ ואשר משמשים כמרכיב עיקרי בתעשיית הזכוכית, ובהם גם מינרלים נדירים. אחד המינרלים שנתגלו באזור אף נקרא על שמה של העיר – Zwieselite.

## כלכלה
תעשיית הזכוכית היא עדיין מרכיב עיקרי בכלכלת העיר. מפעלי הזכוכית הגדולים הם מעסיק חשוב וכך גם תעשיית הזכוכית האומנותית הנלווית אליהם על ידי אמנים ומעצבים-יצרנים קטנים.
מרכיב חשוב נוסף בכלכלת העיר היא התיירות. בעיר כ-3,000 מיטות לאירוח והיא מהווה מקור משיכה לתיירים הפוקדים את מזרח בוואריה והיער הבווארי. הפעילות התיירותית באזור מתאפשרת הן בחורף והן בקיץ במסלולי הגלישה הסקי וההליכה בהרים וביערות הסובבים אותה.

בעיר מספר מוזיאונים וכן גלריות שעיקר התמחותן בתצוגות הזכוכית ומוצריה. העיר מקושרת היטב מבחינה תחבורתית באמצעות מסילת רכבת, קווי אוטובוס וכבישים.

## קישורים חיצוניים

* 

קטגוריה:בוואריה: ערים
Lick (שיר של שנסיאה ומייגן די סטליון)

"**Lick**" (בעברית: "**לְלַקֵק**") הוא סינגל שהוקלט על ידי הראפרית הג'מייקנית שנסיאה, בהשתתפות הראפרית האמריקאית מייגן די סטליון. הוא יצא לאור ב-2 בינואר 2022, בהוצאת חברות התקליטים ריץ' אמיגרנטס ואינטרסקופ רקורדס, כסינגל מתוך אלבום הבכורה של שנסיאה, *Alpha* (2022).

השיר הגיע למקום ה-20 במצעד השירים מתחת להוט 100.

## רקע וכתיבה
שנסיאה חתמה על חוזה הקלטות עם ריץ' אמיגרנטס ואינטרסקופ רקורדס ב-2019, והוציאה את "Blessed", סינגל הבכורה שלה מאוחר יותר באותה שנה. אחרי "Blessed" הוציאה את הסינגלים "Run Run", "Be Good" ו-"You're The One I Love" בשנת 2020. בשנת 2021 היא שיתפה פעולה עם קניה וסט לשני שירים באלבומו, *[[Donda]]*.

בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-12 מיליון השמעות.

## וידאו קליפ
הווידאו קליפ הרשמי של השיר פורסם ב-21 בינואר 2022 בשידור חי והועלה לערוץ היוטיוב הרשמי של שנסיאה.

נכון לאוקטובר 2022 עומד מונה הצפיות של הקליפ על למעלה מ-15 מיליון צפיות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי מייגן די סטליון
קטגוריה:שירים באנגלית
קטגוריה:שירים שנכתבו על ידי מורדה ביטס
קטגוריה:שירים שנכתבו על ידי מייגן די סטליון
קטגוריה:סינגלים בהוצאת אינטרסקופ רקורדס
Dear Future Husband

"**Dear Future Husband**" הוא סינגל של הזמרת-יוצרת האמריקאית, מייגן טריינור, שיצא כסינגל השני של המיני-אלבום *[[Title (מיני-אלבום)|Title]]*, וכסינגל השלישי של אלבום האולפן *[[Title]]*. השיר נכתב על ידי מייגן טריינור וקווין קדיש , והופק על ידי קווין קדיש.

## וידאו קליפ
הווידאו קליפ של השיר בוים על ידי פטימה רובינסון , בהשראה מהרומן *[[The Stepford Wives]]*  של איירה לוין. טיזר בשחור-לבן מהווידאו קליפ פורסם על ידי טריינור בחשבון האינסטגרם שלה ב-12 במרץ 2015. ארבעה ימים לאחר מכן, היא הציגה את הווידאו קליפ ב-The Today Show. צ'ארלי פות', איתו שיתפה פעולה בשיר "Marvin Gaye", מופיע בווידאו קליפ. נכון לאוקטובר 2022, הווידאו קליפ נצפה למעלה מ-610 מיליון פעמים ביוטיוב.

חלק מהמבקרים שיבחו את הנראות הכללית של הווידאו קליפ והלוק של טריינור בווידאו קליפ. מבקרים אחרים היו ביקורתיים יותר והשוו את הווידאו קליפ עם ווידאו קליפים אחרים, בין היתר עם "Blank Space" של טיילור סוויפט ו-"Before He Cheats" של קארי אנדרווד.

הווידאו קליפ עורר מחלוקת וספג ביקורות באינטרנט, על האשמות של אנטי-פמיניזם, סקסיזם והנצחה של סטריאוטיפים מגדריים, בדומה ל-"All About That Bass". כמו כן, הווידאו קליפ הואשם במיזוגיניה, בכך שהוצע שנשים יכולות להיות אך ורק עקרות בית. טריינור כחישה את ההאשמות והסבירה את כוונתה: "אני חושבת שרק כתבתי את השיר שלי לבעלי לעתיד שם בחוץ, היכן שהוא נמצא. הוא מצמרר עכשיו, לוקח דקה להתכונן בשבילי; זה הולך להיות נהדר." וונדי גלר, מ-Yahoo!, חשבה כי: "זה צריך להיות ברור שהשיר והווידאו קליפ לא אמורים להילקח ברצינות", והאמינה שהמחלוקת עלולה להניע ללא כוונה את הצפיות בווידאו קליפ.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי 2014
קטגוריה:סינגלים מ-2015
קטגוריה:שירי מייגן טריינור
קטגוריה:שירים באנגלית
קטגוריה:שירים שנכתבו על ידי מייגן טריינור
קטגוריה:וידאו קליפים מעוררי מחלוקות
קטגוריה:שירים על נישואים
קטגוריה:שירי דו-וופ
קטגוריה:בלדות פופ
קטגוריה:שירי R&B עכשוויים אמריקאיים
קטגוריה:סינגלים בהוצאת אפיק רקורדס
בני אברמוביץ'

**בני אברמוביץ**' (נולד ב-28 במרץ 1952) הוא לוחם שריון ישראלי, בעל עיטור העוז ממלחמת יום הכיפורים.

## ביוגרפיה וסיפור המעשה
בני אברמוביץ' נולד ברמת גן ובה רכש השכלה תיכונית. בהמשך, התגייס לצה"ל ושירת בגדוד 79 בחטיבה 401 של חיל השריון. בערב יומה הראשון של מלחמת יום הכיפורים הועבר הגדוד לכפיפות של חטיבה 14 בפיקודו של אמנון רשף. עם פרוץ מלחמת יום הכיפורים קיבל הגדוד הנחיה לחבור למעוז חיזיון אשר בקו בר-לב בזירת הדרום, שהיה נתון תחת מתקפה כבדה של הצבא המצרי. אברמוביץ' נהג בטנק מגח עליו פיקד מפקד הפלוגה זאב פרל. בדרך אל המעוז נפגע הטנק משני טילי סאגר, שני אנשי צוות נהרגו הטען-קשר  והתותחן , ומפקד הפלוגה נפצע קשה ואיבד זמנית את מאור עיניו. אברמוביץ' הגיע עם הטנק לחצר מעוז חיזיון, כאשר המעוז מכותר מעבריו על ידי הצבא המצרי. בשלב זה נפגע הטנק על ידי מטול RPG-7 וחיילי חי"ר מצרים הקיפו אותו והחלו לטפס עליו.

אברמוביץ' נהג את הטנק בתנועות חדות, "ניער" את החיילים המצרים, פגע בהם ועזב את שטח המעוז מזרחה לכיוון קו התעוזים. בדרך, נורתה אליו אש מטנק מצרי אשר החטיאה. לאחר מספר קילומטרים נתקע הטנק, אברמוביץ' חילץ את מפקד הפלוגה הפצוע, והוביל אותו למקום בטוח תוך שהוא סועד אותו. למחרת היום הצליחו להגיע לאחד התעוזים ושם נפתחה עליהם אש דו-צדדית שלא פגעה. לבסוף זוהו כחיילי צה"ל, האש פסקה והם הגיעו לקו כוחות צה"ל. בהמשך, שב אברמוביץ' לגדודו ולחם עד סוף המלחמה. במאי 1975 הוענק לו על ידי הרמטכ"ל מוטה גור עיטור העוז:

לאחר המלחמה החל אברמוביץ' לעבוד בחברת החשמל, בה עבד 45 שנים וכיהן במספר תפקידי ניהול במערך שירות הלקוחות, עד לפרישתו לגמלאות. רכש תואר ראשון במנהל עסקים מאוניברסיטת חיפה ותואר שני במזרחנות מאוניברסיטת תל אביב. בני אברמוביץ' נשוי לציפי, אב ל-3 ילדים וסב לנכדים.

## ראו גם
* חטיבה 14 במלחמת יום הכיפורים

## קישורים חיצוניים

* ראיון עם זאב פרל ובני אברמוביץ', 2010, באתר Vimeo 
* סמ"ר בנימין אברמוביץ, באתר petah-tikva.gal-ed

## הערות שוליים

קטגוריה:מעוטרי עיטור העוז במלחמת יום הכיפורים
קטגוריה:חיילי חיל השריון במלחמת יום הכיפורים
קטגוריה:בוגרי אוניברסיטת חיפה
קטגוריה:ישראלים שנולדו ב-1952
יחסי סוריה – רפובליקת סהרה הערבית הדמוקרטית

**יחסי סוריה–רפובליקת סהרה הערבית הדמוקרטית** הם היחסים בין **[[סוריה|הרפובליקה הערבית הסורית]]** ל**[[רפובליקת סהרה הערבית הדמוקרטית]]**. היחסים בין שתי המדינות נחשבים לידידותיים וקרובים.

## היסטוריה
סוריה, היסטורית, סיפקה תמיכה פוליטית לחזית פוליסריו, קבוצה שתובעת הכרה בעצמאות מדינית של סהרה המערבית ונלחמת נגד מרוקו. דבר זה גרם למתיחות בין מרוקו לסוריה, שכבר קיימת מאז שנות ה-60. גם קשריה ההדוקים של סוריה עם איראן נתנו תנופה למתחים, עובדה שתרמה לתמיכתה של סוריה בפוליסריו ובסהרה המערבית נגד מרוקו. סוריה נותרה בחוזקה בצד של סהרה המערבית והכירה רשמית בעצמאותה.

## מלחמת האזרחים בסוריה

מלחמת האזרחים בסוריה יצרה פילוגים בין שתי קבוצות. האופוזיציה הסורית הגולה, שנתמכה על ידי בעלות ברית נגד אסד, כולל מרוקו, הביעה את תמיכתה בשלמותה של מרוקו. בינתיים, ממשלת סוריה בראשות בשאר אל-אסד שמרה על תמיכתה בפוליסריו ובסהרה המערבית.

אלג'יריה אפשרה לכאורה ללוחמי פוליסריו להילחם בסוריה לצד כוחות ממשלת אסד. עם סיומה של מלחמת האזרחים בסוריה, וניצחונו של אסד, היחסים צפויים להניב פירות נוספים, שכן אסד נותר תומך מוכר היטב בעניין סהרה המערבית.

## ראו גם
* יחסי מרוקו–סוריה

## הערות שוליים

קטגוריה:ערכים ללא קטגוריות פיזיות - יחסי חוץ
גלגל לקסי

**גלגל לקסי** (באנגלית: **Laxey Wheel**), הידוע גם בשם **ליידי איזבלה** (באנגלית: **Lady Isabella**), בנוי על צלע ההר שמעל הכפר לקסי  באי מאן. זהו גלגל המים הפעיל הגדול ביותר בעולם. הגלגל תוכנן עוצב על ידי האדריכל רוברט קייסמנט (Robert Casement), קוטרו 22.10 מטרים, רוחבו 1.83 מטרים והוא יכול להסתובב כשלושה סיבובים בדקה.

## היסטוריה
הגלגל נבנה בשנת 1854 במטרה לשאוב מים מאזור גלן מואר במתחם התעשייה של מכרות לקסי הגדולים (Great Laxey Mines). הוא נקרא "ליידי איזבלה" על שם אשת המושל לוטננט צ'ארלס הופ , שהיה מושל האי באותה תקופה.

הגלגל מתוחזק כיום על ידי המורשת הלאומית של מאנקס (Manx National Heritage) כחלק ממכרות לקסי הגדולים ושביל המכרות (Great Laxey Wheel & Mines Trail).

הגלגל מופיע היום בצד האחורי של שטרות ה-20 ליש"ט שהונפקו על ידי ממשלת האי מאן.

## פרטים טכניים
ממוזער|ימין|200px|תמונה היסטורית מסביבות שנת 1900
נעשה שימוש בגלגל המונע על ידי מים מכיוון שבאי מאן אין אספקת פחם למשאבות המונעות בקיטור.

מים מהסביבה – לרבות מספר מעיינות ונחלים מקומיים – נאספים בבור מים הנמצא מעל לגובה ראש הגלגל. צינור סגור מחבר את הבור לראש הגלגל; כך המים זורמים במעלה המגדל כסיפון הפוך. המים נופלים מהצינור לתוך הדליים (הממוקמים בהיקף הגלגל) וגורמים לגלגל להסתובב בכיוון ה'הפוך': זהו גלגל מסוג מכת מים עילית אחורית. הארכובה עם זריקה של 1.20 מטרים מתחברת למשקולת נגד ולמוט ארוך מאוד. מוט זה עובר עד לפיר השאיבה שבו מהלך של 2.4 מטרים הופך על ידי תנועת נדנדת T לפעולת שאיבה.

רוב הגלגל והמוט עשויים מעץ; עם זאת, חלקים מכניים מרכזיים עשויים ממתכת כדי לספק חוזק מתיחה ונשיאה. למוט יש גלגלים מחוברים במרווחים כדי לאפשר את תנועת המהלך עם חיכוך מינימלי.

### ממדים
* קוטר: 22.10 מטרים
* משלוח: 1,100 ליטרים מים בדקה ממכרות לקסי במרחק של כ-180 מטרים ו-460 מטרים מתחת לפני הקרקע.

## מכרה
בשיאו העסיק המכרה יותר מ-600 כורים, שייצרו עופרת, נחושת, כסף ואבץ, עד שנסגר בשנת 1929. בשנת 1965 קנתה ממשלת מאנקס את הגלגל ואת האתר. הגלגל שוחזר; בשנת 1989, הוא הוכנס לשליטת המורשת הלאומית של מאנקס.

## גלגל מוזיקלי
לגלגל יש שני קטעי מוזיקה המוקדשים לו: האחד פרי עטו של סטיוארט סלאק, והשני של הלן ברלי; שניהם נקראים "גלגל לקסי" (The Laxey Wheel).

## גלריה

"Elaborate technical wheel" is of course the Laxey Wheel, Isle of Man (28289508994).jpg|
Laxey wheel 1.JPG|הטריסקליון בקדמת הגלגל הוא בתמונת מראה. זה קרה בשוגג בעת העברת התמונה על הקיר; הם שכחו להפוך אותה, אז זה למעשה זו תמונת מראה של סמל האי מאן.
Pump mechanism operated by the Laxey Wheel - geograph.org.uk - 476326.jpg|ה-T-rocker שמעביר את התנועה האופקית של הארכובה על ציר גלגל המים לתנועה אנכית כדי לעבוד במשאבות במכרה.


## ראו גם
* הנוריות של חמה

## קישורים חיצוניים

* 

* IOMGuide.com/LaxeyWheel Illustrated and with visitor prices.


## הערות שוליים

קטגוריה:טחנות מים
קטגוריה:האי מאן
Pressurelicious

"**Pressurelicious**" הוא סינגל שהוקלט על ידי הראפרית האמריקאית מייגן די סטליון, בהשתתפות הראפר האמריקאי פיוצ'ר. הוא יצא לאור ב-21 ביולי 2022, בהוצאת חברות התקליטים 300 אנטרטיינמנט ו-1501 סרטיפייד, כסינגל השלישי מתוך אלבום האולפן השני שלה, *[[Traumazine]]* (2022).

השיר הגיע למקום ה-14 במצעד שירי ה-R&B/היפ-הופ.

## רקע וכתיבה
השיר נכתב על ידי מייגן פיט, נייואדיוס וילבורן, האראלד הירמן סורבו, ג'ורדן ת'ורפ ואנתוני הולמס והופק על ידי היטקיד ופיידיי. בריאיון לרולינג סטון שהתקיים ביוני 2022, מייגן די סטליון הציגה את השיר ואת הרקע לכתיבה ולהפקה המוזיקלית שלו וזאת, תוך שהביעה את הערצתה לפיוצ'ר.

בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-17 מיליון השמעות.

## וידאו קליפ
הווידאו קליפ הוויזואלי של השיר פורסם ב-22 ביולי 2022 והועלה לערוץ היוטיוב הרשמי של מייגן די סטליון.

נכון לאוקטובר 2022 עומד מונה הצפיות של הקליפ על למעלה מ-4.1 מיליון צפיות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי מייגן די סטליון
קטגוריה:שירי פיוצ'ר
קטגוריה:שירים באנגלית
קטגוריה:שירים שנכתבו על ידי מייגן די סטליון
קטגוריה:שירים על מיניות
קטגוריה:סינגלים בהוצאת 300 אנטרטיינמנט